दावा- वहां से भागे 14 आतंकी पकड़े; PTI नेताओं पर पार्टी छोड़ने का दबाव बनाया जा रहा
Pakistan Ex-PM Imran Khan Zaman Park House Updates पाकिस्तान में पंजाब सरकार की टीम शुक्रवार काे सर्च का वारंट लेकर पूर्व प्रधानमंत्री इमरान खान के जमां पार्क स्थित घर पहुंची और घर में घुसे ‘आतंकियों’ काे सौंपने और सर्च पर बात की
पाकिस्तान में पंजाब सरकार की टीम शुक्रवार काे सर्च का वारंट लेकर पूर्व प्रधानमंत्री इमरान खान के जमां पार्क स्थित घर पहुंची और घर में घुसे ‘आतंकियों’ काे सौंपने और सर्च पर बात की। हालांकि, सहमति नहीं बनी और टीम रात में लौट गई।
इससे पहले पंजाब के सूचना मंत्री आमिर मीर ने दावा किया था कि घर में आतंकी घुसे हुए हैं और वहां से भागते हुए 14 आतंकियों काे गिरफ्तार किया गया है। उन्होंने कहा कि 2200 वांटेड की सूची इमरान काे दी गई है। इमरान खान ने कहा कि वे हाई काेर्ट के आदेश के मुताबिक केवल एक व्यक्ति काे सर्च की इजाजत देंगे। उन्होंने वांटेड बताकर पार्टी के 7500 लाेगाें काे पकड़ा है।
PTI नेताओं पर पार्टी छोड़ने का दबाव बनाया जा रहा
इमरान की गिरफ्तारी के बाद ही उनकी पार्टी पाकिस्तान तहरीके इंसाफ के हजारों समर्थकों और नेताओं की गिरफ्तारी कर नेताओं पर पार्टी छोड़ने का दबाव बनाया जा रहा है। गिरफ्तारी के बाद लाहौर में कोर कमांडर मुख्यालय ‘जिन्ना हाउस’, रावलपिंडी में सैनिक मुख्यालय सहित सैन्य दुकानों और घरों पर हमलों काे इसके लिए आड़ बनाया जा रहा है।
इलेक्ट्रॉनिक और सोशल मीडिया पर इन हमले की निंदा का अभियान चलाया जा रहा है। 11 मई काे ही सेना के समर्थन में बैनर लगा दिए गए। कार रैलियां और कैंडल मार्च किए जा रहे हैं। 9 मई की घटना के बाद 18 नेता पार्टी छोड़ चुके हैं और 50 और छोड़ने की तैयारी कर रहे हैं।
सेना के समर्थन में कट्टरपंथी संगठन, मौलाना फारूकी का देश भर में रैलियों का ऐलान
इमरान की पार्टी के विरोध और सेना के समर्थन में कट्टरपंथी संगठन सामने आ रहे हैं। जिन्ना हाउस पर हमले के विरोध में कट्टरपंथी संगठन अहले सुन्नत वल जमात (ASWJ) के नेता मौलाना औरंगजेब फारूकी ने देश भर में रैलियों का ऐलान किया है।
यह आतंकी एजेंसी NACTA के अनुसार सैकड़ों शियाओं की हत्या में शामिल रहा है। 2012 में उस पर प्रतिबंध लगा था। मानवाधिकारवादी कार्यकर्ता इस्मत शाहजहां का कहना है कि इमरान की गिरफ्तारी के बाद हुए हमलों की निंदा करनी चाहिए, लेकिन हमलों के विरोध में प्रतिबंधित संगठनों का सड़क पर उतरना और सेना के समर्थन में प्रदर्शन करना काेई बहुत अच्छा नहीं है।
मार्शल लॉ में भी ऐसा दमन नहीं हुआ: खान
इमरान खान ने कहा है कि ऐसा दमन जिया उल हक और परवेज मुशर्रफ के मार्शल लॉ के दाैरान भी नहीं हुआ। वे सोचते हैं कि हम भेड़ें हैं जिन्हें डराकर झुकाया जा सकता है लेकिन हम इंसान हैं और हम अल्लाह के अलावा किसी के सामने नहीं झुकते। इस बीच 9 मई की हिंसा के तीन मामलों में 2 जून तक इमरान खान की गिरफ्तारी काे अदालत ने रोक दिया है।
PTI में इस्तीफों का सिलसिला जारी
PTI से इस्तीफों का सिलसिला जारी है। खैबर पख्तूनख्वा के पूर्व मंत्री मो. इकबाल वजीर ने इस्तीफा देते हुए कहा है कि ऐसी पार्टी में बने रहने काे उनका जमीर गवारा नहीं कर रहा है जाे राज्य संस्थानों पर हमले करा रही हाे। वहीं, 9 मई की हिंसा के लिए PTI के एक और नेता और सिंध के पूर्व गवर्नर इमरान इस्माइल काे उनके घर से गिरफ्तार किया गया है।
क्या है अल-कादिर ट्रस्ट केस
ये खबरें भी पढ़ें...
1. सिविल वॉर की तरफ बढ़ता पाकिस्तान, सबसे बड़ा राज्य पंजाब फौज के हवाले
पाकिस्तान में पूर्व प्रधानमंत्री इमरान खान को 9 मई को दोपहर करीब 3 बजे गिरफ्तार किया गया था। अल-कादिर ट्रस्ट स्कैम केस में पाकिस्तानी रेंजर्स ने NAB (नेशनल अकाउंटेबिलिटी ब्यूरो) के आदेश पर ये गिरफ्तारी की। पाकिस्तान के अखबार ‘द डॉन’ के मुताबिक अल कादिर ट्रस्ट घोटाला करीब 60 अरब पाकिस्तानी रुपए का है और इसका फायदा इमरान, पत्नी बुशरा बीबी और बुशरा की दोस्त फराह गोगी ने उठाया। पढ़ें पूरी खबर...
2. गिरफ्तारी के दो दिन बाद इमरान को रिहाई, PAK सुप्रीम कोर्ट ने कहा- गिरफ्तारी गैरकानूनी
पाकिस्तान के पूर्व प्रधानमंत्री इमरान खान को शुक्रवार को सुबह 11 बजे हाईकोर्ट में पेश किया जाएगा। सुप्रीम कोर्ट ने अल-कादिर ट्रस्ट गबन मामले में पाकिस्तान तहरीक-ए-इंसाफ (PTI) प्रमुख इमरान की गिरफ्तारी को गैर-कानूनी बताया था। इसके बाद फौरन रिहाई का आदेश दिया और कहा था कि बेल के लिए हाईकोर्ट में अपील करें। पढ़ें पूरी खबर...